**Amerikankiinalaiset** (engl. *Chinese Americans*, yksink.: 华裔美国人; perint.: 華裔美國人; pinyin: *Huáyì Měiguórén*) on Yhdysvaltoihin muuttaneista kiinalaisista ja heidän jälkeläisistään koostuva väestöryhmä. Monilla amerikankiinalaisilla ja heidän esivanhemmillaan on sukujuuria Kiinassa, Hongkongissa, Macaossa, Singaporessa ja Taiwanissa. Vuonna 2018 Yhdysvaltain väestönlaskentavirasto arvioi amerikankiinalaisten määräksi 5 143 982. Amerikankiinalaisiksi itsensä määritteleviä ihmisiä oli Yhdysvaltain vuoden 2010 väestönlaskennassa yhteensä 3 794 673, ja he olivat siten amerikanaasialaisen väestön suurin ryhmä. Tämän lisäksi 230 382 ihmistä pitivät itseään amerikantaiwanilaisena, mutta eivät amerikankiinalaisena. Suurimmat amerikankiinalaiset väestöt asuivat Kaliforniassa, jossa heitä oli 1 349 111, sekä New Yorkin osavaltiossa, jossa heitä oli 598 597. Amerikankiinalaiset ovat suurin Aasian ulkopuolinen kiinalaisten yhteisö.

Historia
--------

Amerikankiinalaisten osuus väestöstä eri osavaltioissa.
Kiinalaisia maahanmuuttajia saapui ensimmäisen kerran nykyisten Yhdysvaltojen alueelle jo 1600-luvulla, mutta suurimittainen muutto alkoi vasta vuoden 1848 Kalifornian kultaryntäyksen myötä. Kultaryntäyksen aikaan Kaliforniaan saapui yli tuhansia kiinalaista siirtolaista, ja vuonna 1876 Yhdysvalloissa oli jo yli 150 000 kiinalaista maahanmuuttajaa, joista suurin osa asui Kaliforniassa. Kiinalaisia maahanmuuttajia käytettiin halpana työvoimana erityisesti rautateiden rakennustyömailla. Raskasta ruumiillista työtä tekeviä kiinalaissiirtolaisia kutsuttiin usein kuleiksi (engl. *coolie*).

Valtaväestö alkoi suhtautua amerikankiinalaisen väestön kasvaessa heihin yhä kielteisemmin, ja useat Kalifornian osavaltion verotusta, työtä ja maahanmuuttoa koskevat lait sekä liittovaltion vuoden 1882 *Chinese Exclusion Act* -laki käytännössä estivät kiinalaisten maahanmuuton lähes kokonaan. 1800-luvun jälkipuoliskolla useissa Yhdysvaltain länsirannikon kaupungeissa oli kiinalaisvastaista mellakointia ja väkivaltaa. Alun perin määräaikaisiksi tarkoitettuja kiinalaisten maahanmuuttoa rajoittavia lakeja uusittiin ja jatkettiin toiseen maailmansotaan asti. Tuolloin Yhdysvallat liittoutui Kiinan kanssa Japania vastaan, ja vuonna 1943 Yhdysvaltain kongressi kumosi kaikki erityisesti kiinalaisten maahantuloa rajoittavat lait.

1800-luvulla useisiin Yhdysvaltain suuriin kaupunkeihin syntyi erillisiä kiinalaisia kaupunginosia, jotka tunnetaan usein nimellä *Chinatown*.

Demografia
----------

### Väestö

Taulukko näyttää etnisesti kiinalaisten määrän Yhdysvalloissa vuodesta 1850 alkaen. 

### Osavaltiot suurimmilla amerikankiinalaisilla väestöillä

Vuoden 2010 väestönlaskennan mukaan osavaltiot, joissa asui eniten amerikankiinalaisia olivat Kalifornia (1 253 100; 3,4 %), New York (577 000; 3,0 %), Texas (157 000; 0,6 %), New Jersey (134 500; 1,5 %), Massachusetts (123 000; 1,9 %), Illinois (104 200; 0,8 %), Washington (94 200; 1,4 %), Pennsylvania (85 000; 0,7 %), Maryland (69 400; 1,2 %), Virginia (59 800; 0,7 %) ja Ohio (51 033; 0,5 %). Havaijin osavaltiossa amerikankiinalaiset muodostivat suuremman osuuden osavaltion väestöstä (4,0 %) kuin missään muussa osavaltiossa. 

### Amerikankiinalaisten väestökeskittymät

Vuoden 2012 väestönlaskennan arvioiden mukaan suurimmat amerikankiinalaisten väestökeskittymät ovat New Yorkin metropolialue 735 019 ihmisellä, San Franciscon lahden ympäristö 629 243 ihmisellä ja Los Angelesin suuralue 566 968 ihmisellä. New Yorkin metropolialue on Yhdysvaltain metropolialueiden suurin amerikankiinalaisten keskittymä. Alueella asuu arvion mukaan 893 697 etnisesti kiinalaista vuonna 2017 ja sijaitsee 12 Chinatownia. New Yorkin kaupunki on etnisesti kiinalaisten suurin Aasian ulkopuolinen keskittymä (628 763 henkeä vuonna 2017). New Yorkin asema merkittävänä globaalina kaupunkina, kehittynyt joukkoliikennejärjestelmä, ja metropolialueen valtava talous ovat syitä alueen vetovoimaan kiinalaisten keskuudessa.
San Franciscon väestöstä 21,4 % tai 172 181 henkeä on etnisesti kiinalaisia, mikä on suurempi osuus kuin missään muussa suuressa amerikkalaiskaupungissa. Los Angelesissa sijaitsevassa Monterey Parkissa amerikankiinalaiset muodostavat 47,7 % väestöstä, mikä on suurempi osuus kuin minkään muun kunnan alueella.

Suurten kaupunkien lisäksi amerikankiinalaisia asuu pienissä yliopistokaupungeissa. Esimerkiksi Providencessa amerikankiinalaisten määrä on kasvanut 200 % vuosien 2005 ja 2010 välillä. 

| Väestönkehitys |
| --- |
| Vuosi | Väestö |  |  %± |
| **1850** | 758 |  | – |
| **1860** | 34 933 |  | 4508.6% |
| **1870** | 63 199 |  | 80.9% |
| **1880** | 105 465 |  | 66.9% |
| **1890** | 107 488 |  | 1.9% |
| **1900** | 89 863 |  | -16.4% |
| **1910** | 71 531 |  | -20.4% |
| **1920** | 61 639 |  | -13.8% |
| **1930** | 74 954 |  | 21.6% |
| **1940** | 77 504 |  | 3.4% |
| **1950** | 117 629 |  | 51.8% |
| **1960** | 237 292 |  | 101.7% |
| **1970** | 435 062 |  | 83.3% |
| **1980** | 806 040 |  | 85.3% |
| **1990** | 1 645 472 |  | 104.1% |
| **2000** | 2 432 585 |  | 47.8% |
| **2010** | 3 347 229 |  | 37.6% |

Chinatown Manhattanilla New Yorkissa. Manhattanin Chinatown on suurin Aasian ulkopuolinen kiinalaisten keskittymä.

Uskonto
-------

Enemmistö amerikankiinalaisista ei kuulu uskontokuntiin. 52 % 15-vuotiaista ja vanhemmista amerikankiinalaisista ei kuulu uskontokuntiin. 15 % on buddhalaisia, 8 % katolisia ja 22 % kuului protestanttisiin uskontokuntiin vuonna 2012.

Sosioekonominen asema
---------------------

### Koulutus

Amerikankiinalaisten koulutustaso on muuta Yhdysvaltain väestöä korkeampi. Amerikankiinalaisten keskiarvoiset testitulokset SAT-kokeessa, ACT-kokeessa ja GRE-testissä ovat yksiä Yhdysvaltain korkeimmista. Korkeiden SAT- ja ACT-koetulosten sekä hyvien painotettujen keskiarvojen ansiosta amerikankiinalaiset ovat muuta väestöä kilpailukykyisempiä hakijoita arvostettuihin korkeakouluihin.

Vuonna 2017 Yhdysvaltain väestönlaskentaviraston mukaan 55,3 % amerikankiinalaisista oli suorittanut vähintään kandidaatintutkinnon, mikä on muuta väestöä (32,0 %) korkeampi osuus.*lähde?* 28,4 % amerikankiinalaisista omaa vähintään maisterin tai tohtorintutkinnon tai yliopistollisen ammattitutkinnon, mikä on lähes kaksinkertainen osuus muuhun väestöön (12,3 %) verrattuna.*lähde?*

Kiinalaiset opiskelijat ovat suurin kansainvälisten opiskelijoiden ryhmä Yhdysvalloissa. Kiinalaiset muodostavat 33,2 % Yhdysvaltain kansainvälisistä opiskelijoista. Vuonna 2017–2018 Yhdysvalloissa opiskeli lähes 363 000 kiinalaista opiskelijaa.

**Suorittanut kandidaatintutkinnon tai muun korkeakoulututkinnon**| Etnisyys | Osuus väestöstä |
| --- | --- |
| Taiwanilaiset | 77.7% |
| Korealaiset | 56.3% |
| **Kiinalaiset** | 55.3% |
| Ei-latinalaisamerikkalaiset valkoiset | 33.4% |
| Koko Yhdysvaltain väestö | 32.0% |

### Talous

#### Työllistyminen

56,2 % amerikankiinalaisista työskentelee valkokaulusammateissa, mikä on korkeampi osuus kuin koko väestöllä (38,2 %). Piilaakson työvoimasta kymmenesosa on amerikankiinalaisia. Amerikankiinalaisten työttömyysaste on kansallista työttömyysastetta alhaisempi, sillä amerikankiinalaisista 4,7 % oli työttömiä, kansallisen työttömyysasteen ollessa 5,9 % vuonna 2010.

#### Tulot

Amerikankiinalaisten kotitalouksien mediaanitulot ovat Yhdysvaltain korkeimmista. Amerikankiinalaiset omistavat asunnon muuta väestöä todennäköisemmin. Vuonna 2000 Yhdysvaltain väestönlaskentaviraston mukaan 65 % amerikankiinalaisista omisti kotinsa, mikä oli korkeampi osuus kuin Yhdysvaltain väestöllä (54 %).

Kotitalouksien mediaanitulot: 2017| Etnisyys | Kotitalouksien tulot |
| --- | --- |
| Filippiiniläiset | $100,273 |
| Taiwanilaiset | $99,257 |
| **Kiinalaiset manner-Kiinasta** | $77,136 |
| Korealaiset | $67,870 |
| Aasialaiset | $67,022 |
| Ei-latinalaisamerikkalaiset valkoiset | $63,704 |
|
| Koko Yhdysvaltain väestö | $60,336 |

Tunnettuja amerikankiinalaisia
------------------------------

* Terence Tao, Fieldsin mitalin vuonna 2006 voittanut matemaatikko.
* Andrew Yang, yrittäjä, hyväntekeväisyysasiamies ja presidenttiehdokas demokraattien vuoden 2020 esivaaleissa.
* Daniel Chee Tsui, fyysikko, Nobelin fysiikanpalkinnon voittaja vuodelta 1998.
* Anna May Wong, näyttelijä. Ensimmäinen Yhdysvaltain valuutassa esiintyvä amerikanaasialainen.
* Eileen Gu, freestylehiihtäjä. Voitti Pekingin talviolympialaisissa 2022 kaksi kultaa ja yhden hopean.
* Shing-Tung Yau, matemaatikko, vuoden 1982 Fieldsin mitalin voittaja.
* Michelle Kwan, taitoluistelija. Saavutti olympiahopeaa vuonna 1988 Naganossa ja olympiapronssin 2002 Salt Lake Cityssä.
* Samuel Chao Chung Ting, fyysikko. Voittanut 1976 Nobelin fysiikanpalkinnon.
* Jeremy Lin, koripalloilija.
* I. M. Pei, arkkitehti. Suunnitellut Louvren pyramidin.
* Elaine Chao, republikaanisen puolueen poliitikko. Entinen Yhdysvaltain liikenneministeri.
* Amy Tan, kirjailija.
* Charles K. Kao, fyysikko. Palkittiin vuoden 2009 fysiikan Nobelilla valokuituihin liittyvän työnsä ansiosta.
* Amy Chow, telinevoimistelija. Voitti kultaa Atlantan olympialaisissa 1996 joukkuekilpailussa ja hopeaa nojapuilla. Sydneyssä 2000 saavutti pronssia joukkuekilpailussa.
* Michael Chang, tennispelaaja. Voitti miesten kaksinpelimestaruuden Ranskan avoimessa turnauksessa vuonna 1989 vain 17-vuotiaana.
* Nathan Chen, taitoluistelija. Voittanut olympiakultaa ja kolme maailmanmestaruutta.
* Nathan Adrian, uimari. Viisinkertainen olympiavoittaja.
* Steven Chu, fyysikko ja poliitikko. Entinen Yhdysvaltain energiaministeri.

Lähteet
-------

1. ↑  ACS Demographic and Housing Estimates  December 2019. Yhdysvaltain väestönlaskentavirasto.
2. ↑  Asian Americans: A Mosaic of Faiths  19.7.2012. Pew Research Center. Viitattu 7.11.2015. (englanniksi)
3. ↑  Franklin Ng: *The Taiwanese Americans*. Westport, Conn.: Greenwood Press, 1998. 646068535. ISBN 978-0-313-37067-0, 0-313-37067-2, 0-313-03356-0, 978-0-313-03356-8. Teoksen verkkoversio (viitattu 12.8.2022).
4. ↑
5. ↑  American Fact Finder: Asian (Haku syötteellä Geography: California) U.S. Census Bureau.  Arkistoitu 12.2.2020. Viitattu 7.11.2015. (englanniksi)
6. ↑  American Fact Finder: Asian (Haku syötteellä Geography: New York) U.S. Census Bureau.  Arkistoitu 12.2.2020. Viitattu 7.11.2015. (englanniksi)
7. 1 2 3 4  Asian American History Timeline Center for Educational Telecommunications. Viitattu 7.11.2015. (englanniksi)
8. 1 2  Norton, Henry Kittredge: THE CHINESE *The Virtual Museum of the City of San Francisco*, alun perin vuoden 1924 kirja *The Story of California From the Earliest Days to the Present*. San Franciscon kaupunki. Viitattu 7.11.2015. (englanniksi)
9. ↑  *US Census: Race and Hispanic or Latino: 2000*  Malline:Webarchive; *US Census: 1990*  Malline:Webarchive; *US Census: Population 1790–1990*  Malline:Webarchive; *Comparison of Asian Populations during the Exclusion Years*  Malline:Webarchive; Estimation of the US-Census for the year 2004  Malline:Webarchive
10. ↑  Historical Census Statistics on Population Totals By Race, 1790 to 1990, and By Hispanic Origin, 1970 to 1990, For The United States, Regions, Divisions, and States *census.gov*.
11. ↑  SELECTED POPULATION PROFILE IN THE UNITED STATES 2017 American Community Survey 1-Year Estimates New York-Newark, NY-NJ-CT-PA CSA Chinese alone United States Census Bureau.  Arkistoitu 14 helmikuu 2020. Viitattu 14 elokuu 2022.
12. ↑  ACS DEMOGRAPHIC AND HOUSING ESTIMATES 2012 American Community Survey 1-Year Estimates New York-Newark-Bridgeport, NY-NJ-CT-PA CSA U.S. Census Bureau.  Arkistoitu 12 helmikuu 2020. Viitattu 14 elokuu 2022.
13. ↑  ACS DEMOGRAPHIC AND HOUSING ESTIMATES 2017 American Community Survey 1-Year Estimates Chinese alone – New York City, New York U.S. Census Bureau.  Arkistoitu 14 helmikuu 2020. Viitattu 14 elokuu 2022.
14. ↑  Asian Americans: A Mosaic of Faiths *Pew Research Center's Religion & Public Life Project*.  19.7.2012. Viitattu 12.8.2022. (englanniksi)
15. ↑  Gwen Dewar: Traditional Chinese parenting: What research says about children and why they succeed *PARENTING SCIENCE*.  2.2.2019. Viitattu 12.8.2022. (englanniksi)
16. ↑  Jaschik Scott: "Who Applies (and Gets in)" *Inside Higher Ed*.  22.08.2011.  "Then there is the question of who applies to competitive colleges: the NELS data show that 30 percent of Asian American applicants do, compared to 18 percent of white students and 10 percent of black and Latino students." Viitattu 12.07.2022.
17. ↑  王淑卿: Europe opens its arms to Chinese students *www.chinadaily.com.cn*. Viitattu 12.8.2022.
18. 1 2
19. 1 2 3  American FactFinder - Results *archive.ph*.  12.2.2020. Viitattu 12.8.2022.
20. ↑  Chinese American Contributions to Silicon Valley *web.archive.org*.  16.9.2013.  Arkistoitu 16.9.2013. Viitattu 12.8.2022.
21. ↑  Ameredia: Chinese American Demographics *www.ameredia.com*. Viitattu 12.8.2022.

CommonsCommons
Wikimedia Commonsissa on kuvia tai muita tiedostoja aiheesta **Amerikankiinalaiset**.